
ДО

ОБЩИНСКИ СЪВЕТ

НЕСЕБЪР

Д О К Л А Д Н А  З А П И С К А 

ОТ НИКОЛАЙ ДИМИТРОВ - КМЕТ НА ОБЩИНА НЕСЕБЪР
относно:   Предоставяне на земеделски имоти, попадащи в масиви за ползване съгласно сключените споразумения между собствениците и/или ползвателите за стопанската 2026/2027година

 УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
С чл.37в ал.10 от Закона за собствеността и ползването на земеделските земи, е предвидена процедура за предоставяне на земи от общинския поземлен фонд, които не могат да се обособят в самостоятелни масиви и за тях не са сключени договори за наем или за аренда, преди издаването на заповедта по ал.4, на ползватели на съответните масиви по тяхно искане  със заповед на Кмета на общината. Целта на процедурата е без търг или конкурс да се предоставят тези имоти, които на практика се ползват от съответните ползватели на масива. Договорът се сключва за едногодишно ползване след заплащане на по-високата сума между най-високата тръжна цена, на която са сключени договорите за землището за земите от държавния поземлен фонд за годината и размера на средното годишно рентно плащане за землището в общината.

Средното рентно плащане за землищата находящи се в Община Несебър определено с протокол от 02.02.2026г. от комисия при Областна дирекция „Земеделие“ – Бургас, е в размер на:
	№

по ред
	Землище
	Средна рентна вноска за ниви
евро/лв. дка

	1
	Баня
	7,67/15,00

	2
	Гюльовца
	21,99/43,00

	3
	Емона
	7,67/15,00

	4
	Козница
	15,34/30,00

	5
	Кошарица
	19,94/39,00

	6
	Несебър
	20,45/40,00

	7
	Обзор
	9,71/19,00

	8
	Оризаре
	19,43/38,00

	9
	Паницово
	8,69/17,00

	10
	Приселци
	10,23/20,00

	11
	Равда
	20,45/40,00

	12
	Раковсково
	9,20/18,00

	13
	Свети Влас
	7,67/15,00

	14
	Тънково
	21,47/42,00


С писмо наш вх.№Н5-ОС-755/29.09.2026г. до Областна дирекция “Земеделие“ Бургас е поискана информация за достигнатата най-висока тръжна цена, на която са сключени договорите за наем или аренда за земите от държавния поземлен фонд в землищата на територията на Община Несебър за годината. В отговор Директорът на ОД „Земеделие“ Бургас“ с писмо наш вх.№Н5-ОС-755-001/01.10.2026г. ни уведомява, че след проведена първа и втора тръжна сесия договори за наем/аренда не са сключени. Началната тръжна цена за провеждането на търгове  или конкурси  за предоставяне под наем и аренда на земеделските земи от ДПФ се определя със Заповед на Министъра на земеделието и храните за съответната година. За стопанската 2026-2027година началната тръжна цена за землищата на територията на община Несебър за отглеждане на едногодишни полски култури и многогодишни фуражни култури съгласно Заповед №РД-46-59/13.03.2026г. на Министъра на земеделието и храните е 24,00 евро/дка.
 Предвид горното, предлагаме годишната цена за ползване на имотите по реда на чл.37в ал.10 от ЗСПЗЗ, да бъде в размер на началната тръжна цена за всички землища на територията на Община Несебър, определена със Заповед №РД-46-59/13.03.2026г. на Министъра на земеделието и храните за стопанската 2026/2027г., която е по-висока от средното рентно плащане за землищата на територията на Община Несебър.
След решението на Общински съвет, при постъпване на заявления в общинска администрация от ползватели на съответни масиви, Кмета на общината следва да сключи договори за едногодишно ползване на земеделски земи от общинския поземлен фонд за стопанската 2026/2027г. по цената определена от Общински съвет - Несебър.
Предвид гореизложеното и на основание чл.21, ал.1 т.8 от ЗМСМА, предлагаме Общински съвет – Несебър да приеме следното 
РЕШЕНИЕ:
1.На основание чл.24а, ал.6, т.3 и чл.37в, ал.10 от Закона за собствеността и ползването на земеделските земи Общински съвет – Несебър дава съгласие имотите от общинския поземлен фонд, които не могат да се обособят в самостоятелни масиви и за тях не са сключени договори за наем или за аренда,  да бъдат предоставени на ползватели на съответните масиви за стопанската 2026/2027 година, при  цена, както следва:
	№

по ред
	Землище
	 EUR/ дка

	1
	Баня
	24,00

	2
	Гюльовца
	24,00

	3
	Емона
	24,00

	4
	Козница
	24,00

	5
	Кошарица
	24,00

	6
	Несебър
	24,00

	7
	Обзор
	24,00

	8
	Оризаре
	24,00

	9
	Паницово
	24,00

	10
	Приселци
	24,00

	11
	Равда
	24,00

	12
	Раковсково
	24,00

	13
	Свети Влас
	24,00

	14
	Тънково
	24,00


 2. Упълномощава Кмета на Общината да извърши всички последващи действия и сключване на договори за едногодишно ползване на земеделски земи от общинския поземлен фонд за стопанската 2026/2027г. по цените в т.1 от настоящото решение.         
      3. При заявяване за предоставяне на имоти по реда на чл. 37в, ал. 10 от ЗСПЗЗ, които не са включени в годишната програма за управление и разпореждане с общинско имущество  същата да бъде актуализирана като заявените имоти  се включат в Раздел ІІІ точка Д подточка Д1 „Земеделски имоти, които Община Несебър има намерение да предостави под аренда, наем или да учреди право на ползване“.         
4. На основание чл.60 от АПК, с оглед защита на обществените интереси на гражданите на Община Несебър, в частност на ползватели на масиви земеделски имоти и с цел спазване на законовите срокове допуска предварително изпълнение на настоящото решение.
НИКОЛАЙ ДИМИТРОВ:
КМЕТ НА ОБЩИНА НЕСЕБЪР
   Съгласувал : Нелина Колева Началник отдел „Общинска собственост“

   Изготвил: Даниела Тодорова  Главен  експерт отдел „Общинска собственост“

